AlexejDobrolubov/national_council_slovak_2010 huggingface dataset:
60. schôdza NR SR - 4.deň - A. dopoludnia
Dátum: 2022-03-18
Poslanec: Mazurek, Milan (-)
Druh vystúpenia: Vystúpenie s faktickou poznámkou

24. Pán Kazda, vy máte nejakú problémovú diagnózu v tej SaS-ke. Kľudne si vypočujte ten môj prejav celý ešte raz. Ani raz som tam nepovedal, že pomoc týmto ľuďom ide na úkor nejakých Slovákov. Povedal som, že Slováci, ktorí to sledujú zo svojich bežných výplat a dôchodkov, majú ten pocit, že to ide na ich úkor. Všetci to zastihli, len vy nie. Preto som povedal, že ja tým ľuďom pomáham a že chcem aj hlasovať za tento zákon, pretože je to predsa logické, ale skutočný dôvod, prečo sa nedá podporiť, je to, že sú tam tie nezmysly o NATO. Čiže skúste si to vypočuť ešte raz a keď tam nájdete to, čo ste povedali, môžete mi to prísť ukázať. Keď to nenájdete, môžete sa mi prísť ospravedlniť. Podľa mňa úplne férová ponuka. A čo sa týka pána Lehotského, tak on musí ísť na veľmi tvrdom matroši, pretože nasypať tu toľko nezmyslov, že naša strana je financovaná z Ruska?! Tak dajte obvinenia! Dajte konkrétne dôkazy! (Reakcia z pléna.) Nezaznelo nič! Zaznelo to, že vraj bývalý asistent Mira Suju bol niekde zadržaný a potom prepustený, lebo vraj dôkazy nie sú. To bolo všetko, čo som v médiách sa dozvedel. Nič iné! Nič iné! Ale vy ste povedali, že sme platení z Ruska, že na to existujú fakty, že (zaznievanie gongu) to je dokázané, čo, samozrejme, nie je. A povedali ste, že vynášal tajné informácie, čo nepotvrdil nikto okrem vašej jednoduchej hlavy. To ako môžete takýmto spôsobom prichádzať k normálnej argumentácii?! Veď vy ste hoaxer, dezinformátor, úbožiak a ešte horšie! Poviete mi, že ja vlastne nechcem pomáhať tým Ukrajincom! Vás nebolí tá špinavá papuľa po tom, čo ja ich mám 24 ubytovaných... (Prerušenie vystúpenia predsedajúcim.) Laurenčík, Milan, podpredseda NR SR Prosím, slušne sa vyjadrujte. Mazurek, Milan, poslanec NR SR Akože, prosím vás, ale po týchto obvineniach od tohto blázna?! Dvadsaťštyri ich mám ubytovaných a ja im nechcem pomáhať? Vy si sedíte na ušiach, na hlave, na mozgu? Máte nejaký problém? Máte nádor v hlave, ktorý vám tlačí na schopnosť premýšľať? Čo vy ste za magora?! Čo vy ste za blázna?! Čo vy ste za odpad v spoločnosti, že dokážete toto povedať?! Laurenčík, Milan, podpredseda NR SR Slušne sa vyjadrujte. Prosím vás, zoberte slovo pánovi Mazurekovi. Mazurek, Milan, poslanec NR SR Ale ako môžem ja byť obvinený z takýchto vecí, mám to počúvať, pán predsedajúci? (Prerušenie vystúpenia vypnutím mikrofónu na žiadosť predsedajúceho. Výkriky z pléna.)
60. schôdza NR SR - 2.deň - B. popoludní
Dátum: 2022-03-16
Poslanec: Mazurek, Milan (-)
Druh vystúpenia: Vystúpenie s faktickou poznámkou

94. Pán poslanec, povedzme to nahlas. Dnes už ľudia na Slovensku a predovšetkým tie najzraniteľnejšie skupiny, to znamená dôchodcovia a rodiny, slobodné matky s deťmi a tak ďalej už nemajú za čo vo svojich domoch a bytoch kúriť. Situácia je tragická. Zhoršuje sa zo dňa na deň. Ceny na burzách lietajú hore-dole. Veci sú nepredvídateľné. A keď má vláda pristúpiť k systematickým a rozumným riešeniam, upokojiť situáciu a hľadať cestu v prospech občanov Slovenskej republiky, to znamená, aby platili čo najmenej, aby sa ich to zdražovanie dotklo čo najmenej, aby ceny komodít, ceny potravín, ceny plynu, ceny energií išli v normálnych príčetných rozmedziach, tak vláda verejne vedie kampaň za okamžité odstrihnutie sa od ruského plynu a ropy. Takú nehoráznosť, šialenosť nikto nevidel! A toto pseudoriešenie, ktoré tu dali, ktoré aj Jednota dôchodcov jednoznačne okomentovala, že je nehoráznosťou, vôbec nepredstavuje niečo, čím by vláda mohla ľuďom pomôcť. To, že im vyplatí polovicu trinásteho dôchodku predčasne, teda toho, čo oni nazývajú 13. dôchodok, to je absolútny výsmech do tváre. Predsa tí dôchodcovia, tí ľudia, tí ľudia, ktorí na Slovensku trpia, ktorí si nemôžu dovoliť, lebo nemajú poslanecké platy, ministerské platy, ľudia, ktorí si nemôžu dovoliť už dnes kúriť pri tom neskutočnom náraste cien energií, im nepomôže to, že im dáte sumu, ktorú by tak či tak dostali, o čosi skôr, keď tie zdražovania budú naďalej pokračovať. Vláda sa k tomu musí postaviť systematicky. Lenže my od vlády vidíme presný opak. Je tu istá forma krízy. Gigantická, finančná kríza a vláda robí všetko pre to, aby tú krízu znásobila, aby tie dopady zhoršila, aby ľudia trpeli čo najviac a ešte potom verejne v televízii ústami ministra financií sa dozvedia, že ľudia máte smolu, pretože Vladimír Putin vám z peňaženiek ukradol peniaze, ktoré on vraj tak ochotne chcel ľuďom dať. Je to absolútna katastrofa a aby občania Slovenskej republiky vedeli, ešte aj teraz sa tu z tej tragickej situácie poslanci vysmievajú.
58. schôdza NR SR - 2.deň - B. popoludní
Dátum: 2022-02-22
Poslanec: Mazurek, Milan (-)
Druh vystúpenia: Vystúpenie s faktickou poznámkou

114. Ako si povedal, všetko by malo mať svoje hranice. A tie hranice sú nesmierne dôležité. Jednou hranicou je napríklad to, že vláda by nemala tolerovať skupinu vyšetrovateľov, ktorá sa v práci baví o tom, ako by inej vyšetrovateľke Úradu inšpekčnej služby mala zapáliť auto alebo ju kopnúť do pohlavného orgánu len preto, že má spis, v ktorom má proti týmto ľuďom dôkazy, ako vyfabrikovali trestné stíhanie a prípadne obvinenia na rôznych ľudí a ako mnohí ľudia končili vo väzbe a ich životy tak boli ruinované nepredstaviteľným spôsobom pre túto skupinu pročkovcov len na základe zločinného konania tejto skupiny. Taktiež by nemala existovať taká úroveň politickej kultúry, že primitívny komediant, ktorý holý behá po námestiach, tu dokáže také zvrátené, nechutné, odporné obvinenia verejne povedať, a preto si myslím, že je správne podať naňho žalobu, pretože tento človek naozaj patrí na nejaké liečenie, možno drogové, možno alkoholické a v kombinácii s psychiatrickým, a určite nepatrí do Národnej rady. A myslím si, že je o tom už presvedčená väčšina jeho voličov, pričom dvoch som stretol a povedali mi, že volili sme ho, aby bola sranda. Dnes už sa ale nesmejú, ale chytajú sa za čelo, čo za magora poslali do pléna Národnej rady. A presne toto, tieto situácie, tá absolútne nulová sebareflexia, nulové svedomie zo strany týchto koaličných poslancov, ich správanie a obhajoba týchto odporných zločinností na Národnej kriminálnej agentúre poukazujú na to, že my nemôžeme chcieť, aby sa táto vláda postavila zločinom, pretože táto vláda zločiny verejne pácha. Pácha ich vedome. Títo zločinci na NAKA majú krásne politické krytie. Nie tiché politické krytie, otvorené, z najvyšších miest, vlády. Takto dopadla Slovenská republika s tou takzvane protikorupčnou stranou.
58. schôdza NR SR - 2.deň - B. popoludní
Dátum: 2022-02-22
Poslanec: Mazurek, Milan (-)
Druh vystúpenia: Vystúpenie s faktickou poznámkou

111. Pán Kuriak, mne je ľúto, že si vážite človeka, ktorý tu pred chvíľkou obvinil Mira Suju z toho, že dal dieťaťu pištoľ k hlave a potom zdúchol. To je pre vás človek, ktorý je hodný nejakej úcty? (Reakcia z pléna.) Viete, veď v poriadku, vy si ho vážite, keď, že bojuje proti mafii, dobre, možno nejak bojuje proti mafii, keď holý behá po námestí. Ja neviem, nepostrehol som to, možno máte iné informácie ako ja. O to teraz v tejto chvíli nejde. Ale keď už hovoríme takýmto pokojným tónom, viete, keď kritizujete opozíciu za to, aké slová tu používa v tomto pléne, jedno jediné meno, ku ktorému sa to všetko vracia ako taká pavučina a ktoré je centralizované okolo toho najvulgárnejšieho, najprimitívnejšieho správania, aké toto plénum zažilo, to je Igor Matovič. To je predseda vášho hnutia. To je ten človek, ktorý ma tu verejne z tohto pultu asi trikrát označil za fašistické hovno. To je človek, ktorý je predsedom vášho hnutia a nikto, ani jeden z týchto poslancov vašich ho nenapomenul a nepovedal, že sa ospravedlňuje za správanie Igora Matoviča. A vtedy nastal taký zlom v politickej kultúre na Slovensku. Nikdy to tu nebolo nejaké čisté, nejaké číre, ale po tom, čo sa objavil Igor Matovič a spustil túto kanonádu, toto absolútne zlo, tak sa to jednoducho takýmto spôsobom posunulo. A v tomto volebnom období, v týchto rokoch to, samozrejme, graduje. Graduje to, pretože Igor Matovič sa stal politikom s najväčším poslaneckým klubom, a presne docielil to, čo sme od neho mohli očakávať. To znamená absolútnu potupu politickej kultúry a úplne dno, ktoré sa tu preráža každou jednou schôdzou nižšie a nižšie. A výsledkom toho, čo Igor Matovič dosiahol, je tá 87-percentná miera nedôvery, ktorá je historickým výkonom, ktorý nedosiahol žiaden iný premiér pred ním.
58. schôdza NR SR - 2.deň - A. dopoludnia
Dátum: 2022-02-22
Poslanec: Mazurek, Milan (-)
Druh vystúpenia: Vystúpenie s faktickou poznámkou

82. Pán podpredseda, to, čomu čelíme, je jednoducho obludné a vy, ako aj mnohí ďalší opoziční politici, lebo z koaličných lavíc nič príčetné v podstate nezaznelo, sa pýtajú, prečo Zuzana Čaputová, toho času prezidentka Slovenskej republiky, ktorá v momente, keď Čurillu a ďalších týchto ľudí, ktorí dokázali tie svinstvá plánovať a našťastie nie niektoré z nich zrealizovať, zobrali do väzby, tak zasahovala a písala aj na facebook, do médií dávala vyjadrenia, aké je to strašné, že tu šliape Slovensko po nejakých odvážnych vyšetrovateľoch a že je to neprijateľné. Zasahovala teda priamo do živej veci. Následne teraz, v tejto chvíli, keď čelíme obludným prepisom, kedy by ona predovšetkým ako žena mala prísť a povedať, je neprijateľné, aby tí, ktorých považujeme alebo médiá považujú za elitných vyšetrovateľov, chceli kopať nejakú inú ženu do pohlavného orgánu, zapaľovať jej auto, tak táto pani prezidentka mlčí. A dávajú sa tu teda rečnícke otázky: Kde je Zuzana Čaputová? Prečo hovorí, že zrazu sa nebude vyjadrovať k živým veciam? Ako je možná táto obludná miera pokrytectva?! A z môjho pohľadu je odpoveď veľmi-veľmi jednoduchá: mnohí opoziční politici Zuzanu Čaputovú preceňujú. Správajú sa k nej, ako keby bola svojprávna bytosť, ktorá sama za seba rozhoduje, kedy čo do verejnosti vypustí, kedy čo povie, aké vyhlásenie dá, aký názor odprezentuje. Zuzana Čaputová je čosi ako figurína vo výklade obchodu. Čo na ňu oblečú, to prezentuje. Čo jej povedia, čo jej napíšu, čo jej nakážu, to odprezentuje. Je to zosilovač, je to megafón, ktorý prezentuje názory, myšlienky niekoho, kto jej ich napíše. Tak to bolo v kampani, tak to bolo na začiatku, tak bola vyrobená, vyfabrikovaná a tak to je aj teraz. Ona nemá vlastný názor. Ona je len figurína vo výklade.
58. schôdza NR SR - 2.deň - A. dopoludnia
Dátum: 2022-02-22
Poslanec: Mazurek, Milan (-)
Druh vystúpenia: Vystúpenie s faktickou poznámkou

32. Pán poslanec, ako ste vraveli, to, čo sa na Slovensku rozbehlo, je priam neskutočné. Veď si zoberte tú najzásadnejšiu vec. Keby neexistovali sociálne siete, tak sa ľudia ani len nedozvedia, čo v tých prepisoch vlastne stojí a o čom sa vyšetrovatelia Národnej kriminálnej agentúry medzi sebou rozprávajú. Tie médiá sa buď tvárili, že to neexistuje, alebo to spomenuli okrajovo a zaobalili to do úplne iných kecov, len aby znížili závažnosť tohto odhalenia. Jediné, čo by sa ľudia dozvedeli z normálnych, tých tzv. štandardných médií, tých tzv. mienkotvorných, sú kecy Daniela Lipšica, ktorý si ich všetkých obehol a ubezpečil všetkých občanov Slovenskej republiky, že všetko je v poriadku. Keby opozícia reálne nemala sociálne siete, aby nejakým spôsobom dostala k ľuďom informácie o tak zásadných veciach, ktoré by v iných štátoch urobili minimálne nejaké zásadné reformy na ministerstve vnútra, tak o tom ľudia ani nevedia. Taký je stav slovenských médií alebo médií, ktoré pôsobia na Slovensku, lebo slovenské, to je prívlastok, ktorý im nemôžme dávať. A zoberte si, pán poslanec, ako ste vraveli, kde oni našli týchto vládnych poslancov. Je až, mne sa zastavuje rozum, lebo každý z nás, každý z nich môže mať niečo proti nám, môže mať niečo proti našim politickým stranám, proti našim názorom, ale nejaká základná hodnota ľudskosti tu musí byť. A to im normálne príde okej, tváriť sa, že sa nič nedeje po tom, čo zistia, akým spôsobom sa medzi sebou bavia vyšetrovatelia Národnej kriminálnej agentúry? O akej spravodlivosti sa tu ešte chceme baviť, ak vieme, že skupinka ľudí si nemá problém vymyslieť uznesenie o vznesení obvinenia? O akej spravodlivosti chceme hovoriť, ak vieme, že skupinka vyšetrovateľov manipuluje trestné spisy a rozhodne sa len tak "vybaviť" nejakých konkurenčných vyšetrovateľov? Veď to sú absolútne príznaky mafie priamo vo vedení štátu. Oni sa tvária, že nič. Ja nechápem, kde ich našli.
58. schôdza NR SR - 1.deň - A. dopoludnia
Dátum: 2022-02-18
Poslanec: Mazurek, Milan (-)
Druh vystúpenia: Vystúpenie s faktickou poznámkou

33. Táto fašistická nula, tento daňový podvodník a plagiátor menom Igor Matovič za potlesku a nadšenia, jasania tejto svojej fašistickej skupiny jednoduchých poslancov tu opäť predviedol svoj klasický emotívny, vyhecovaný prejav, kde mu emócie skákali. Najprv všetkých urážal, vysvetľoval, ako on to všetko vybaví, potom zase vyplakával a ľutoval sa, skrátka kolísalo to tak, ako sme všetci zvyknutí. (Reakcie z pléna.) Ja ale chcem povedať jednu zásadnú vec, lebo tento fašistický niktoš tu povedal, že stokrát opakovaná lož sa stala pravdou. A potom ak to, čo hovoril v tom svojom prejave, je pravda, znamená to pre Slovenskú republiku a pre vás všetkých skvelú správu, on tvrdil, že za dvanásť rokov tu bolo rozkradnutých 30 mld. eur. Dobre, v poriadku, vezmime to do úvahy, ako minister financií by o tom mal niečo vedieť. To je 2,5 mld. eur ročne! Super, pán Matovič! Máte na ceny energií, máte na dôchodky! Veď vy nekradnete, tak máte náhle 2,5 mld. ročne! Kde sú tie peniaze?! Ja vám chcem veriť v tomto prípade! Ale načo sa Slovensko zadlžuje, keď vy teraz hádam nekradnete a máte každý rok 2,5 mld. v rezerve?! Kde sú tie prachy?! (Reakcie z pléna.) To je jednoduchá otázka! Ak sa rozkradlo 30 mld. a ak sa 30 mld. nerozkradlo, a to ja nejdem sa zastávať iných vlád, len sa pýtam, či sú fakty to, čo hovoríte, tak potom trepete! Ako minister financií verejne klamete! Ľudia sú na to zvedaví. Čo je potom lož? A to, že tu vy poviete z pozície ministra financií, že človek, ktorý chce inej vyšetrovateľke zapáliť auto, že človek, ktorý chce inú vyšetrovateľku kopnúť do pohlavného orgánu, je odvážny vyšetrovateľ, ktorý tu bojuje proti korupcii, len odhaľuje váš mentálny svet v tom vašom OĽANO, v tom kulte. Ja viem, že títo vám budú tlieskať, oni sa k vám modlia, podľa mňa na tom klube mať, majú oltár, tam je vaša fotka, oni sa klaňajú, bozkávajú to, jednoducho vy ste pre nich ikona. Ale toto je váš mentálny svet! Ľudia, ktorí chcú zapaľovať autá, sú pre vás odvážni hrdino... (Prerušenie vystúpenia časomerom a reakcie z pléna.)
55. schôdza NR SR - 9.deň - A. dopoludnia
Dátum: 2022-02-16
Poslanec: Mazurek, Milan (-)
Druh vystúpenia: Vystúpenie s faktickou poznámkou

38. Edo, ty im potom musíš v tom OĽANO vysvetliť, že keď nelegálny imigrant je na území Slovenskej republiky napríklad chytený a nechce byť v tom momente vyhostený alebo začať proces vyhostenia, tak si musí logicky požiadať o azyl a tým pádom vstupuje do azylového procesu, a tak sa z nelegálneho migranta stáva v podstate azylant alebo budúci možný azylant, ak bude rozhodnuté o jeho udelení azylu, takže, vieš, potom ťa tu budú poúčať títo majstri faktov, ktorí fakt nevedia, ktorá bije, ale čo je ešte dôležitejšie je, že oni absolútne odchádzajú od podstaty tej debaty. Veď či by to bolo 5, 10, 500 alebo 10-tisíc tých azylantov, fakt je taký, že proste tá mladá slovenská mamička dostane menej ako ten Abdul, ktorému sa udelí azyl. Veď to je ten problém, že ten slovenský dôchodca, čo odrobil 40 rokov, má nárok na nižší minimálny dôchodok, ako je integračný príspevok pre azylanta. Veď v tom je celý ten problém. Oni to úplne ignorujú. Budú hovoriť, že teraz je to 60-tisíc, v budúcom roku to má byť 130-tisíc, oni to nevedia predikovať. Jak môžu dnes vedieť, koľko bude žiadostí o azyl v budúcom roku, keď je geopolitická situácia absolútne nestabilná, a už nám tu vysvetľujú, že dneska poobede má začať nejaká vojna alebo niečo podobné? A keby sme boli úplne blbí, tak im aj veríme, nie? Jednoducho toto je ten zásadný problém, že človek, ktorý celý život robil, platil dane, platil odvody, sa musí pozerať na to, ako skrátka inému, ktorý sem len príde, dajú viac. Veď o tom je celá tá debata. Oni by to mohli začať chápať. Musíš im to asi opakovať 300-krát, že keby ten príspevok bol nižší, tak nám vezmú všetky argumenty, nie Edo? Veď keby mu dali 299 eur, tak nám berú argumenty, lebo je ten príspevok nižší, ako dostáva dôchodca po odrobení 30 rokov, a oni to neurobia. Nie, oni dajú 381 eur a fňukajú, že v iných štátoch je to ďaleko viac. No super. V iných štátoch sú aj ďaleko vyššie dôchodky a príspevky mladým mamičkám. Prečo si odtiaľ neberú príklad, ale berú si príklad práve príspevkov pre azylantov? (Povedané so smiechom.) Fantastická vláda pre ľudí.
55. schôdza NR SR - 9.deň - A. dopoludnia
Dátum: 2022-02-16
Poslanec: Mazurek, Milan (-)
Druh vystúpenia: Vystúpenie s faktickou poznámkou

22. Pán poslanec, to bolo absolútne úplne mimo misu a úplne úbohé z vašej strany. Tak dobre, vy vyberiete ako príklad nejakých pár mamičiek, ktoré sa tam nachádzajú, ale sami dobre viete, že väčšina sú to mladí chlapi, ktorí sú v tých zariadeniach. Sám to dobre viete. Každý občan Slovenskej republiky videl napríklad ten zásah polície v tábore v Humennom a podobne. Kto tam robil bordel? Mladé slovenské mamičky s jednoročným dieťaťom? A, pán Potocký, ak už teda poviete, že vy sa musíte pozerať mladej mamičke zo zahraničia, ktorá je tam s jednoročným dieťaťom, ktorá nemá nič a ktorá vraj uteká pred vojnou, dobre, v poriadku. A prečo teda tej mamičke dáte o 81 eur viac ako slovenskej mamičke, ktorá tiež napríklad nemá nič, ktorá nevie, ako zaplatí účet za byt, ktorá nevie, ako sa vyrovná s vysokými nákladmi na ceny energií, potravín?! Veď to dajte do takéhoto porovnania! Jak si vôbec dovoľujete v tom pléne niečo také povedať?! Veď tým ste napľuli do tváre všetkým slovenským mamičkám! V poriadku, veď chcete pomáhať. Ale prečo tá suma pre mamičku z Iraku musí byť väčšia ako pre slovenskú mamičku?! To bola moja otázka v tom pléne, prečo musí byť vyššia, ak už chcete niečo rozdávať. Prečo tá suma pre Abdula z Iraku musí byť väčšia ako pre dôchodcu, ktorý tu urobil 40 rokov?! Tomu ste sa nevenovali v tom prejave! Nie, citovému vydieraniu. Sú tam mamičky, ktoré utekali pred vojnou, veď dobre. Ja sa pýtam, prečo suma musí byť vyššia ako to, čo dostávajú mladé slovenské rodiny, ako to, čo dostávajú slovenskí dôchodcovia. Vy si toto uvedomujete?! Na toto som sa pýtal! Prečo je tá suma vyššia? Lebo to vy navrhujete. To, že predtým to platili nejaké európske fondy, to nehrá úlohu, lebo vtedy to v zákone nebolo. Vy ste tam zaviedli, úplne zmenili § 28 a nič také ako integračný príspevok v pôvodnom zákone o azyle neexistovalo! Teraz sa to tam zaviedlo. Rozumiete? Vy dávate imigrantom viac ako Slovákom. To je problém.
55. schôdza NR SR - 7.deň - A. dopoludnia
Dátum: 2022-02-11
Poslanec: Mazurek, Milan (-)
Druh vystúpenia: Vystúpenie s faktickou poznámkou

124. Pán poslanec Benčík, ja som presvedčený, že po tej vašej faktickej poznámke, a všetka česť ku vám, aspoň ste sa hrdo prihlásili k tomuto postoju, zabalzamovanému Vladimírovi Leninovi musela vytiecť slza šťastia, že takéhoto nasledovníka, ktorý tak hlboko pohŕda vôľou národa a myslí si, že on je tá osvietená bytosť, ktorá môže o jeho budúcnosti rozhodovať, naozaj musí byť ten Lenin šťastný ešte aj v hrobe z toho, že vás tu má, lebo takto otvorene sa prihlásiť k totalite, to je fakt príznačné len vám. Vy ste teraz v SaS-ke alebo kde? Ja už teraz neviem, ale asi hej. Tak v SaS-ke je to logické, hej, na ostatných cirkusantov zo SaS-ky nemá zmysel reagovať. Pán poslanec Svrček, áno, konzistentne hlasujem. Ale ako som ja mohol v minulom volebnom období predkladať návrh na zmenu ústavy, keď tu nebolo vyhlásenie Ústavného súdu o tom, že je to protiústavné? To sme až dnes zistili, v tomto volebnom období, že je tu rozpor. Všetci sme predpokladali, že je to v súlade s ústavou. A keby bola vôľa v národe, keby existovala spoločenská objednávka po referende, ja sa k nemu pridám, ale nič také sa neudialo. Pretože, a to je potrebné podľa mňa zdôrazniť, že aj napriek tomu, že ja som tu štyri roky intenzívne bojoval proti tej minulej vláde, ona ani zďaleka nebola tak nenávidená, ako je tá vaša v spoločnosti, že táto spoločenská objednávka je skutočne nový rozmer odporu občanov voči vládnej koalícii. A ja som presvedčený o tom, že vy si to uvedomujete. A nejak sa nestotožňujem s tým argumentom, že ústavné zmeny prebiehajú cez veľké, dlhé procesy a dlho to trvá. Viete, bral by som to, keby vaša vláda, tuším to bolo prelom roku 2020/2021, pozmeňujúcim návrhom v skrátenom legislatívnom konaní prílepkom v núdzovom stave nezmenila ústavu. Viete, toto sa reálne na Slovensku udialo a tým pádom padajú všetky tieto argumenty.
55. schôdza NR SR - 7.deň - A. dopoludnia
Dátum: 2022-02-11
Poslanec: Mazurek, Milan (-)
Druh vystúpenia: Vystúpenie s faktickou poznámkou

64. Ďakujem pekne, budem sa snažiť reagovať v rámci možností. Je škoda strácať slová na nepríčetných bláznov, ale aby sme ukončili túto vec, lebo si myslím, že to občanov nezaujíma, navrhujem Mirkovi Žiakovi takú výzvu. On mi môže zaplatiť dopingový test, ja naňho pôjdem, lebo ten stojí cez 500 eur, a keď vyjde negatívny, keď si tak pichám steroidy, tak on sa vzdá od hanby mandátu. Podľa mňa úplne férová ponuka a už sa tohto paka z tohto pléna zbavíme. Čo sa týka pána Kazdu, tak ono je to až ne-u-ve-ri-teľ-né, aké vy úžasné slovné kľučky dokážete používať len preto, aby ste si obhájili vlastnú zbabelosť. Dobre, pán Kazda, ak je tu niekto extrémista a fašista, neviem čo, jak povedal môj kolega Ondrej Ďurica, tak nech rozhodnú občania. Môžme sa vybrať do ktoréhokoľvek okresného mesta. Vy si dáte na seba tabuľu s nápisom Som poslanec SaS, hlasoval som za obrannú dohodu s USA. Ja si dám Som poslanec REPUBLIKA, hlasoval som proti. Vy cez tú ulicu ani neprejdete, aké sú nálady v spoločnosti. A viete, prečo musíte mať tú tabuľku? Lebo vy ste tak bezvýznamný chudák, že ľudia podľa tváre ani nevedia, kto vy ste. To je ten problém, preto musíte mať tú tabuľu. Ja ju vlastne nemusím mať, mňa, bohužiaľ, pozná každý. Vás nik. To je presne ten problém. No, sa smejete, smejete sa, to je jediné, čo viete, tu v tomto pléne, ale choďte vonku medzi ľudí! Tak ako na proteste. Tunelíkom pekne som utekal, ja, Radko Kazda, lebo sa bojím, lebo mám naložené v gatiach. To ste vy, poslanci SaS. Veď si stojte za svojimi sľubmi a za svojimi vyhláseniami. A, pán poslanec, taktiež s tými prieskumami, hej, 52 % vo Fokuse, 62 % AKO, však ale veď o to to je lepšie. Ak teda, ak teda ľudia nechcú tie predčasné voľby, tak sa toho referenda nemusíte báť, nie? Pán Kazda, to sú tie argumentačné fauly. A, pán poslanec Svrček, ja vám poviem, čo je podľa mňa farizejské a trápne. Lebo ak ma chcete napádať kvôli tej posteli, podľa mňa je farizejské a trápne, keď nabúram – a to nechcem sa dotýkať nejakého zranenia, to mi je úprimne ľúto –, ale keď nabúram s nejakou fotomodelkou, povedať, že idem do lekárne, viezol som ju v lockdowne. To je farizejské a trápne.